Ministry of Crab ร้านปูยักษ์ดีกรี Asia’s 50 Best Restaurants 5 ปีซ้อน เตรียมเปิดสาขาในกรุงเทพฯ
ถือเป็นยุคทองแห่งวงการอาหารประเทศไทยก็ว่าได้ เพราะไม่กี่ปีที่ผ่านมาใครจะเชื่อว่าในที่สุดเราก็มีมิชลิน ไกด์ กับเขาบ้าง ไหนจะมีเชฟที่ได้รับรางวัลระดับโลกหลายคนมาเปิดร้านอาหารของตัวเองในไทยเช่นเดียวกับ เชฟดาร์ชัน มูนิดาซา (Dharshan Munidasa) แห่ง Ministry of Crab ร้านอาหารทะเลสไตล์ศรีลังกาที่ได้รับรางวัล Asias 50 Best Restaurants ถึง 5 ปีติดต่อกัน ที่กำลังจะขยายสาขาจากกรุงโคลอมโบของศรีลังกามาที่กรุงเทพฯ โดยได้รับการยืนยันอย่างเป็นทางการผ่านอินสตาแกรมร้าน @ministryofcrab.bkk และเว็บไซต์ www.ministryofcrab.com/bangkok ที่มีข้อความ Coming Soon รอไว้แล้วMinistry of Crab ก่อตั้งเมื่อปี 2011 นำเสนออาหารซีฟู้ดในรูปแบบและรสชาติสไตล์ศรีลังกา โดดเด่นด้วยเมนูปูผัด 4 รูปแบบ ได้แก่ ปูผัดพริก ปูผัดพริกไทย ปูผัดพริกกระเทียม และแกงกะหรี่ปูสไตล์ศรีลังกา ซึ่งทางร้านจะคัดเฉพาะปูท่ีมีน้ำหนักตัว 500 กรัมขึ้นไปเท่านั้น เพื่อไม่เป็นการรบกวนและทำลายสมดุลระบบนิเวศธรรมชาติ โดยเฉพาะการจับปูที่ยังไม่โตเต็มวัย ด้วยเหตุนี้ทางร้านจึงมีปูตั้งแต่น้ำหนัก 500 กรัมไปจนถึง Crabzilla ปูที่มีน้ำหนักเกิน 2 กิโลกรัมขึ้นไปMinistry of Crab ติดอันดับ Asias 50 Best Restaurants ยาวนานถึง 5 ปีซ้อน และปัจจุบันได้รับการจัดให้อยู่ในอันดับที่ 35 จาก 50ใครที่อดใจไม่ไหว ไปกดติดตามในอินสตาแกรมของร้านก่อนได้ และเราบอกใบ้ให้ว่าร้านจะเปิดในซอยสุขุมวิท 31 กรุงเทพฯภาพ: Courtesy of Ministry of Crab The Worlds 50 Best Restaurantsพิสูจน์อักษร: ภาสิณี เพิ่มพันธุ์พงศ์อ้างอิง:
Ministry of Crab ร้านอาหารทะเลสไตล์ศรีลังกาที่ได้รับรางวัล Asias 50 Best Restaurants ถึง 5 ปีติดต่อกัน กำลังจะขยายสาขาร้านจากกรุงโคลอมโบมาที่กรุงเทพฯ